CELEX: 32005R0214
Language: fi
Date: 2005-02-09
Title: Komission asetus (EY) N:o 214/2005, annettu 9 päivänä helmikuuta 2005, Euroopan parlamentin ja neuvoston asetuksen (EY) N:o 999/2001 liitteen III muuttamisesta siltä osin kuin on kyse tarttuvien spongiformisten enkefalopatioiden seurannasta vuohissa (ETA:n kannalta merkityksellinen teksti)

10.2.2005   
            
            
               FI
            
            
               Euroopan unionin virallinen lehti
            
            
               L 37/9
            
         
      KOMISSION ASETUS (EY) N:o 214/2005,
   annettu 9 päivänä helmikuuta 2005,
   Euroopan parlamentin ja neuvoston asetuksen (EY) N:o 999/2001 liitteen III muuttamisesta siltä osin kuin on kyse tarttuvien spongiformisten enkefalopatioiden seurannasta vuohissa
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 23 artiklan ensimmäisen kohdan,
   sekä katsoo seuraavaa:
   
               (1)
            
            
               Asetuksessa (EY) N:o 999/2001 annetaan vuohien tarttuvien spongiformisten enkefalopatioiden (TSE) seurantaa koskevat säännöt.
            
         
               (2)
            
            
               Yhteisön TSE-vertailulaboratorion puheenjohdolla toimiva pienmärehtijöiden TSE:itä käsittelevä asiantuntijaryhmä vahvisti 28 päivänä tammikuuta 2005, että naudan spongiformista enkefalopatiaa (BSE) oli löydetty Ranskassa teurastetusta vuohesta. Kyseessä on ensimmäinen BSE-tapaus luonnonoloissa eläneessä pienmärehtijässä.
            
         
               (3)
            
            
               Aiempi tieteellinen ohjauskomitea hyväksyi kokouksessaan 4–5 päivänä huhtikuuta 2002 lausunnon pienmärehtijöistä peräisin olevan aineksen turvallisesta hankinnasta olettaen, että BSE:n esiintyminen pienmärehtijöissä on todennäköistä. Euroopan elintarviketurvallisuusviranomaisen (EFSAn) biologisia vaaroja käsittelevä tiedelautakunta vahvisti 26 päivänä marraskuuta 2003 pidetyssä kokouksessa hyväksymässään lausunnossa tieteellisen ohjauskomitean lausunnossa esitetyn lausuman eräiden pienmärehtijöistä saatavien tuotteiden turvallisuudesta TSE:iden suhteen. 28 päivänä tammikuuta 2005 antamassaan lausunnossa edellä mainittu EFSAn lautakunta tähdentää lisäksi, että kyseisen Ranskassa todetun yksittäisen BSE-tartuntatapauksen merkitys on vielä arvioitava. Tämän vuoksi on oleellista, että saadaan tuloksia vuohiin kohdistettavasta tehostetusta TSE-seurannasta.
            
         
               (4)
            
            
               Tieteellisen ohjauskomitean ja EFSAn lausuntojen ja lausumien mukaisesti vuohien seurantaa tulisi laajentaa yhteisön hävittämisohjelmien parantamiseksi. Lisäksi kyseiset ohjelmat kohottavat kuluttajansuojan tasoa, joskin vuohista saatavien tuotteiden turvallinen hankinta on varmistettu muilla voimassa olevilla toimenpiteillä ja erityisesti erikseen määritellyn riskiaineksen poistamista koskevilla asetuksen (EY) N:o 999/2001 säännöksillä.
            
         
               (5)
            
            
               Laajennetun seurannan tulisi perustua suositukseen siitä, että yhteisön vertailulaboratorio laatii tilastollisesti pätevän selvityksen, jonka avulla määritellään mahdollisimman pikaisesti BSE:n levinneisyys vuohiin ja parannetaan tietämystä maantieteellisestä ja laumakohtaisesta jakaumasta. Selvitys tulisi laatia kaikista jäsenvaltioista ja erityisen seikkaperäisesti niistä, joissa BSE:tä on esiintynyt.
            
         
               (6)
            
            
               Asetus (EY) N:o 999/2001 olisi sen vuoksi muutettava vastaavasti.
            
         
               (7)
            
            
               Kun otetaan huomioon, miten tärkeää on varmistaa mahdollisimman korkea kuluttajansuojataso ja arvioida BSE:n levinneisyys vuohiin, tällä asetuksella tehtävien muutosten olisi tultava voimaan viipymättä.
            
         
               (8)
            
            
               Vuohia koskeva seurantaohjelma tulisi tarkistaa viimeistään sitten, kun tehokasta seurantaa on suoritettu kuusi kuukautta ja EFSA on antanut lausuntonsa vuohenlihaan ja siitä peräisin oleviin lihatuotteisiin liittyvän jäännösriskin määrällisestä arvioinnista.
            
         
               (9)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 999/2001 liite III tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä helmikuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 147, 31.5.2001, s. 1. Asetus sellaisena kuin se on viimeksi muutettuna komission asetuksella (EY) N:o 36/2005 (EUVL L 10, 13.1.2005, s. 9).
   
      LIITE
      Korvataan liitteessä III olevan A luvun II osan 2 ja 3 kohta seuraavasti:
      
         ”2.   Ihmisravinnoksi teurastettujen lampaiden ja vuohien seuranta
         
                     a)
                  
                  
                     Lampaat
                     Jäsenvaltioiden, joissa uuhien ja astutettujen uuhikaritsoiden populaatio ylittää 750 000 eläintä, on testattava vuosittain vähintään 10 000:n ihmisravinnoksi teurastetun lampaan otos 4 kohdassa annettujen näytteenottosääntöjen mukaisesti (1).
                  
               
                     b)
                  
                  
                     Vuohet
                     Jäsenvaltioiden on testattava terveinä teurastetut vuohet 4 kohdassa annettujen näytteenottosääntöjen mukaisesti ja taulukossa A vahvistettuja vähimmäisotoksia noudattaen.
                     Jos jäsenvaltiolla on vaikeuksia kerätä riittävästi terveinä teurastettuja vuohia jäsenvaltiolle määrätyn vähimmäisotoksen saavuttamiseksi, se voi korvata enintään 50 % sille määrätystä vähimmäisotoksesta testaamalla yli 18 kuukauden ikäisiä kuolleita vuohia suhteessa yksi yhteen ja 3 kohdassa vahvistetun vähimmäisotoksen lisäksi.
                     Taulukko A
                     
                                 Jäsenvaltio
                              
                              
                                 Terveinä teurastettujen vuohien vähimmäisotos (2)
                                 
                              
                           
                                 Espanja
                              
                              
                                 125 500
                              
                           
                                 Ranska
                              
                              
                                 93 000
                              
                           
                                 Italia
                              
                              
                                 60 000
                              
                           
                                 Kreikka
                              
                              
                                 20 000
                              
                           
                                 Kypros
                              
                              
                                 5 000
                              
                           
                                 Itävalta
                              
                              
                                 5 000
                              
                           
                                 Muut jäsenvaltiot
                              
                              
                                 kaikki
                              
                           
               3.   Muusta syystä kuin ihmisravinnoksi teurastettujen lampaiden ja vuohien seuranta
         Jäsenvaltioiden on testattava 4 kohdassa annettujen näytteenottosääntöjen mukaisesti sekä taulukoissa B ja C vahvistettuja vähimmäisotoksia noudattaen kuolleet tai teurastetut lampaat ja vuohet, joita ei kuitenkaan ole teurastettu
         
                     —
                  
                  
                     taudin hävittämiskampanjan yhteydessä, tai
                  
               
                     —
                  
                  
                     ihmisravinnoksi.
                  
               Taulukko B
         
                     Uuhien ja astutettujen uuhikaritsojen populaatio jäsenvaltiossa
                  
                  
                     Kuolleiden lampaiden vähimmäisotos (3)
                     
                  
               
                     > 750 000
                  
                  
                     10 000
                  
               
                     100 000–750 000
                  
                  
                     1 500
                  
               
                     40 000–100 000
                  
                  
                     500
                  
               
                     < 40 000
                  
                  
                     100
                  
               
            
         Taulukko C
         
                     Jo poikineiden vuohien ja pariutuneiden vuohien populaatio jäsenvaltiossa
                  
                  
                     Kuolleiden vuohien vähimmäisotos (4)
                     
                  
               
                     > 750 000
                  
                  
                     10 000
                  
               
                     250 000–750 000
                  
                  
                     3 000
                  
               
                     40 000–250 000
                  
                  
                     1 000
                  
               
                     < 40 000
                  
                  
                     100 % 200 eläimeen saakka”
                  
               
      
         (1)  Otoksen vähimmäiskoko on laskettu 0,03 prosentin esiintyvyyden havaitsemiseksi teurastetuista eläimistä 95 prosentin varmuudella.
      
         (2)  Otosten vähimmäiskoot on määritelty siten, että niissä otetaan huomioon terveinä teurastettujen vuohien lukumäärä ja BSE:n levinneisyys kussakin jäsenvaltiossa, ja siten, että tavoitteet on myös mahdollista saavuttaa. Yli 60 000 eläimen vähimmäisotos mahdollistaa 0,0017 prosentin esiintyvyyden havaitsemisen 95 prosentin varmuudella.
      
         (3)  Otosten vähimmäiskoot on määritelty siten, että niissä otetaan huomioon lammaspopulaatioiden koko yksittäisissä jäsenvaltioissa ja että tavoitteet on mahdollista saavuttaa. 10 000:n, 1 500:n, 500:n ja 100:n eläimen vähimmäisotokset mahdollistavat järjestyksessä 0,03 prosentin, 0,2 prosentin, 0,6 prosentin ja 3 prosentin esiintyvyyden havaitsemisen 95 prosentin varmuudella.
      
         (4)  Otosten vähimmäiskoot on määritelty siten, että niissä otetaan huomioon vuohipopulaatioiden koko yksittäisissä jäsenvaltioissa ja että tavoitteet on mahdollista saavuttaa. 10 000:n, 3 000:n, 1 000:n ja 200:n eläimen vähimmäisotokset mahdollistavat järjestyksessä 0,03 prosentin, 0,1 prosentin, 0,3 prosentin ja 1,5 prosentin esiintyvyyden havaitsemisen 95 prosentin varmuudella.